ریجنٹ ہیرا

ریجنٹ ہیرا 140.64 قیراط (28.128 گرام) وزنی ہیرا ہے جو فرانسیسی ریاست کی ملکیت ہے اور پیرس کے لووغ میں نمائش پر رکھا گیا ہے۔ 2025ء تک اس کی مالیت تقریباً 6 کروڑ امریکی ڈالر ہے۔ یہ ہیرا ہندوستان میں کان سے نکالا گیا اور لندن میں تراشا گیا جبکہ اسے اٹھارھویں صدی عیسوی کے اوائل میں فرانس کے ریجنٹ نے خریدا تھا۔

 تاریخ 
 دریافت 
روایت کے مطابق یہ ہیرا دریائے کرشنا کے قریب کولور کی کان میں ایک غلام کو ملا۔ کہا جاتا ہے کہ اس نے 1687ء میں مغل بادشاہ اورنگ زیب کے محاصر گولکنڈہ کے دوران فرار ہوتے وقت اسے اپنی زخمی ٹانگ میں چھپا لیا۔ غلام کسی طرح ساحل تک پہنچا اور ایک انگریز جہاز کے کپتان سے ملا جسے اس نے محفوظ گزرگاہ کے بدلے ہیرے کی فروخت سے حاصل ہونے والے منافع کا نصف دینے کا وعدہ کیا۔ تاہم کپتان نے غلام کو قتل کر دیا اور یہ ہیرا ممتاز ہندوستانی جوہری جام چند کو بیچ دیا۔Deccan Heritage, H. K. Gupta, A. Parasher and D. Balasubramanian, Indian National Science Academy, 2000, p. 144, Orient Blackswan, 

 پٹ کی خریداری 
6 نومبر 1701ء کو سینٹ جارج فورٹ کے گورنر تھامس پِٹ نے اپنے لندن کے ایجنٹ کو ایک خط میں لکھا کہ:۔۔۔ یہ اس پتھر کا نمونہ ہے جو میں نے حال ہی میں دیکھا؛ اس کا وزن 426 قیراط ہے۔ یہ بے حد صاف و شفاف ہے، صرف ایک سرے پر معمولی دراڑ ہے جو تراشنے سے نکل جائے گی۔ اس کی قیمت دو لاکھ پگوڈا مانگی جا رہی ہے، لیکن میرا خیال ہے کہ ایک لاکھ سے کم میں یہ خریدا جا سکتا ہے۔

پِٹ نے دعویٰ کیا کہ اس نے اسی سال جام چند سے یہ ہیرا 48،000 پگوڈوں میں خریدا اور اسے پِٹ ہیرا کے نام سے بھی جانا گیا تھا۔Brown p.15Shipley, Robert M. (1946) Diamond Glossary, pp.  315 (PDF page 23) Gemological Institute of America, USA, Vol. 5, No. 5 (Spring 1946) اس نے اسے اپنے بیٹے رابرٹ پِٹ کے جوتے کی ایڑی میں چھپا کر لندن بھجوا دیا اور وہ جہاز  میں سوار ہوا جو 9 اکتوبر 1702ء کو مدراس سے روانہ ہوا۔ 1704ء سے 1706ء کے درمیان ہیرِس (Harris) نامی جوہری نے اس کی تراش خراش کی جس پر دو سال اور تقریباً 5،000 پاؤنڈ لاگت آئی۔

افواہیں گردش کرتی رہیں کہ پٹ نے یہ ہیرا دھوکے سے حاصل کیا تھا جس پر طنز نگار الیکزینڈر پوپ نے اپنی نظم  میں یہ اشعار لکھے جس کا اردو ترجمہ یوں ہے: ایک ہندوستانی سویا ننگا پڑا تھاایک تاجر نے اس کا ہیرا چرا لیا
نائٹ نے اسے گروی رکھ کر چال چلی
اور آخر میں چور ہی بے وقوف بن گیا۔

پِٹ نے یہ ہیرا 20،400 پاؤنڈ (2023ء کے حساب سے تقریباً 41.8 لاکھ پاؤنڈ) میں خریدا اور اسے 141 قیراط (22.2 گرام) کے کُشَن کٹ میں تراشا گیا تھا۔

 شاہی استعمال 
کئی کوششوں کے بعد جب یہ ہیرا یورپ کی مختلف شاہی شخصیات کو فروخت نہ ہو سکا، تو فرانسیسی وصی فلپ دوم، ڈیوک آف اورلیئاں نے اپنے قریبی دوست اور مشہور یادداشت نگار لوئی دے روو رُوا (ڈیوک دے سینٹ سیمون) کے مشورے پر 1717ء میں اسے 135،000 پاؤنڈ (2023ء کے مطابق تقریباً 2 کروڑ 59 لاکھ 40 ہزار پاؤنڈ) میں فرانسیسی تاج کے لیے خریدا۔ 1722ء میں یہ ہیرا پہلے شہنشاہ لوئی پانزدہم کی تاج پوشی کے لیے تاج میں جڑا اور بعد ازاں شہنشاہ لوئی شانزدہم کے 1775ء کے تاج کے لیے نئے سرے سے جڑا گیا۔ بعد میں اسے ملکہ میری انطونیا کی ایک ٹوپی کی زینت بھی بنایا گیا۔ 1791ء میں اس کی تخمینی مالیت 480،000 پاؤنڈ (2023ء کے لحاظ سے تقریباً 7 کروڑ 29 لاکھ 20 ہزار پاؤنڈ) تھی۔

1792ء میں فرانسیسی انقلاب کے ہنگاموں کے دوران  یعنی  دیگر فرانسیسی شاہی جواہرات کے ساتھ چوری ہو گیا مگر بعد میں بازیاب کر لیا گیا۔ یہ پیرس کے ایک مکان کی بالائی چھت کے شہتیروں میں چھپا ہوا ملا۔ اس ہیرے کو بعد میں فرنچ ڈائریکٹری اور پھر قونصل حکومت نے کئی بار فوجی اخراجات کے لیے ضمانت یا رہن کے طور پر استعمال کیا۔ 1797ء تا 1798ء میں اسے برلن کے سرمایہ کار زیگمنڈ اوٹو جوزف فان ٹریسکو کے پاس گروی رکھا گیا۔ 1798ء تا 1801ء میں اسے ڈچ بینکر اِنگاس جوزف وین لر برگ کے پاس ایمسٹرڈم میں رہن رکھا گیا۔ آخرکار 1801ء میں نپولین بوناپارٹ نے اسے مکمل طور پر واپس خرید کر فرانسیسی شاہی خزانے میں شامل کر لیا۔

دائیں|تصغیر|upright=1.22|تخت نشینی کے موقع پر چارلس دہم کی تصویر، فرانسوا ژیرار کی تخلیق، 1825ء۔ بائیں جانب تاج کے اوپر لِلی کے پھول کی شکل جڑا ہوا ریجنٹ ہیرا نمایاں ہے۔

نپولین بوناپارٹ نے اس ہیرے کو اپنی تلوار کے قبضے میں جڑوایا جسے سُناروں اودیو (Odiot)، بوتے [Boutet) اور ماری اتیئین نیتو (Marie-Etienne Nitot) نے تیار کیا۔ 1812ء میں یہ ہیرا نپولین کی دو دھاری تلوار پر ظاہر ہوا۔ نپولین کی دوسری بیوی آرچ ڈچس میری لوئیزا آف آسٹریا اس ہیرے کو اپنے ساتھ آسٹریا لے گئیں مگر بعد میں ان کے والد نے اسے واپس فرانسیسی شاہی خزانے کو لوٹا دیا۔ بعد ازاں یہ ہیرا لوئی ہجدہم، شارل دہم، نپولین سوم اور ملکہ یوجینی کے تاجوں میں جڑا۔ 1887ء سے یہ لووغ میوزیم میں مستقل نمائش پر ہے۔ اکیسویں صدی عیسوی کے ماہرین نے اس کی مالیت 60 ملین امریکی ڈالر سے زیادہ بتائی ہے۔

 لوک روایات 
اس ہیرے کے متعلق مختلف افواہیں اور نحوست کی کہانیاں مشہور ہیں کیونکہ جن لوگوں نے اسے حاصل کیا ان میں سے اکثر کو بد قسمتی اور سانحات کا سامنا کرنا پڑا۔ اسی لیے اسے بعض اوقات منحوس ہیرا بھی مانا جاتا ہے۔

 حوالہ جات 

کتابیات

 Brown, Peter Douglas. William Pitt, Earl of Chatham: The Great Commoner. Allen & Unwin, 1975

 بیرونی روابط 

Regent diamond history in "Great Diamonds of the Earth" by Edwin Streeter

زمرہ:انفرادی ہیرے
زمرہ:کولور کے ہیرے
زمرہ:گولکنڈہ کے ہیرے
زمرہ:نپولین سوم
زمرہ:1706ء کے کام